22.8.2022
MT
Il-Ġurnal Uffiċjali tal-Unjoni Ewropea
L 217/61
(58)
Fil-laqgħa mas-servizzi tal-Kummissjoni fl-10 ta’ April 2019 imsemmija fil-premessa 8 ta’ din id-Deċiżjoni, il-Portugall ġie mfakkar dwar il-passi proċedurali tal-proċedura ta’ investigazzjoni formali li kienet għaddejja u mfakkar fl-impenn ta’ kooperazzjoni reċiproka minn Settembru 2017, li sa dak iż-żmien ma kienx wassal għal riżultati li jagħtu l-frott.
Barra minn hekk, il-Portugall ġie mistieden jipprovdi l-informazzjoni nieqsa f’konformità mal-paragrafu 64 tad-Deċiżjoni ta’ Ftuħ, li tippermetti lis-servizzi tal-Kummissjoni jkollhom sett sħiħ ta’ fatti/ informazzjoni dwar l-iskema ZFM.
(59)
Permezz ta’ ittra tal-24 ta’ April 2019 (71), biex tiġi indirizzata l-fehma preliminari tal-Kummissjoni dwar l-inadegwatezza tal-kontrolli tat-taxxa (72), il-Portugall issottometta data dwar il-kontrolli tat-taxxa mwettqa bejn l-2015 u l-2018 dwar il-benefiċjarji taż-ZFM (73) permezz ta’ spezzjonijiet tat-taxxa.
Fil-perjodu kkonċernat, inbdew [300-600] spezzjoni tat-taxxa u tlestew [300-600] spezzjoni tat-taxxa.
Il-korrezzjonijiet tat-taxxa rrapportati jammontaw għal madwar EUR [100-250] miljun.
Il-Portugall irrapporta wkoll diverġenzi rigward [100-300] dikjarazzjoni tat-taxxa tal-benefiċjarji taż-ZFM.
Madankollu, fir-rigward tal-ispezzjonijiet tat-taxxa magħluqa għalliskema ZFM (Reġim III), l-informazzjoni pprovduta ma ppermettitx li tiġi stabbilita r-rabta bejn il-kontrolli u l-korrezzjonijiet tat-taxxa rrapportati u ż-żewġ kwistjonijiet li dwarhom inbdiet il-proċedura ta’ investigazzjoni formali.
(60)
Barra minn hekk, il-Portugall irrikonoxxa li l-kriterji għall-ħolqien/iż-żamma tal-impjiegi jenħtieġ li jiġu ċċarati aktar, bl-għan li jiġi eliminat kwalunkwe dubju dwar l-interpretazzjoni tagħhom, billi jiġi evitat l-abbuż tal-għajnuna inkwistjoni u billi jiġu introdotti garanziji ulterjuri li l-kontabilità tal-impjiegi tikkontribwixxi għall-iżvilupp soċjali u ekonomiku ta’ Madeira (74).
F’dan ir-rigward, il-Portugall ippreżenta abbozz ta’ Ordni (“projeto de despacho da VicePresidência do Governo Regional da Madeira”) li jiċċara l-kunċett ta’ “ħolqien ta’ impjiegi” f’konformità maddefinizzjonijiet fir-RAG tal-2007 (75).
(61)
F’dan il-kuntest, il-Portugall irrikonoxxa li l-introduzzjoni ta’ bidliet leġiżlattivi fl-iskema ZFM kienet meħtieġa biex jiġi evitat abbuż potenzjali.
Barra minn hekk, il-Portugall ippreżenta sett ta’ miżuri leġiżlattivi, regolatorji u spettivi lill-iskema ZFM li għalih talab il-qbil tal-Kummissjoni permezz ta’ rakkomandazzjoni li tipproponi miżuri xierqa lill-Istat Membru kkonċernat skont l-Artikolu 22(a) u (b) tar-Regolament tal-Kunsill (UE) 2015/1589 (76).
Alternattivament, il-Portugall ippreveda li tali emendi legali jenħtieġ li jiġu approvati bid-Deċiżjoni tal-Kummissjoni (“deċiżjoni kondizzjonali”), kif previst fl-Artikolu 9(4) tar-Regolament (UE) 2015/1589 (77).
(62)
F’dan ir-rigward, wara l-kjarifika tal-kunċett ta’ “ħolqien ta’ impjiegi” indikat fil-premessa 60 ta’ din id-Deċiżjoni, il-Portugall ippropona emendi għall-bażi ġuridika tal-iskema ZFM (78): (i) l-esklużjoni tal-SGPS (79); (ii) il-konsenja tad-dħul mit-taxxa korporattiva taż-ZFM għall-objettivi tal-politika tas-saħħa u tal-edukazzjoni; (iii) il-ħolqien ta’ klawżola speċifika kontra l-abbuż għall-iskema ZFM f’konformità mad-Direttiva tal-Kunsill (UE) 2016/1164 (80) dwar prattiki ta’ evitar tat-taxxa li jaffettwaw direttament il-funzjonament tas-suq intern fir-rigward ta’ diskrepanzi ibridi ma’ pajjiżi terzi; u (iv) id-definizzjoni ta’ kriterji biex jiġu identifikati kontribwenti kbar fiż-ZFM li s-sitwazzjoni tat-tassazzjoni tagħhom teħtieġ monitoraġġ permanenti mill-Uffiċċju taż-Żona Ħielsa (“Gabinete da Zona Franca”) (81) bħala komplement għall-attivitajiet ta’ spezzjoni tat-tassazzjoni li għandhom jitwettqu fuq bażi annwali.
(71) Ittra mill-Portugall tal-24 ta’ April 2019 (2019/055874).
(72) Il-paragrafi 36, 44 u 45 tad-Deċiżjoni ta’ Ftuħ.
(73) Ir-rapportar ikopri wkoll ir-Reġim IV, l-iskema ZFM suċċessura (2015-2020) li qiegħda tiġi implimentata mill-Portugall mill1 ta’ Jannar 2015 taħt il-GBER tal-2014.
(74) Ittra mill-Portugall tal-24 ta’ April 2019, p. 4.
(75) L-abbozz ta’ Ordni għandu l-għan li jiżgura li: (i) ix-xogħol part-time jitqies biss fi proporzjon mal-għadd ta’ sigħat maħduma (“ekwivalenti għal ingaġġ full-time”), (ii) ir-rabta bejn il-ħaddiem u r-reġjun ta’ Madeira tiġi żgurata, u (iii) il-ħolqien u ż-żamma talimpjiegi permezz ta’ xogħol temporanju ma jitqisux fid-definizzjoni.
B’mod differenti mill-ewwel verżjoni tal-abbozz ta’ Ordni ppreżentat fis-6 ta’ April 2018, il-verżjoni attwali tapplika wkoll għar-Reġim III (l-“abbozz ta’ Ordni tal-2018” applikat biss għarReġim IV).
(76) Ir-Regolament tal-Kunsill (UE) 2015/1589 tat-13 ta’ Lulju 2015 li jistabblixxi regoli dettaljati għall-applikazzjoni tal-Artikolu 108 tatTrattat dwar il-Funzjonament tal-Unjoni Ewropea (ĠU L 248, 24.9.2015, p. 9).
(77) Ittra mill-Portugall tal-24 ta’ April 2019, p. 3.
(78) L-Artikolu 36 tal-EBF ikopri kwistjonijiet li jaqgħu fil-qasam tal-kompetenza leġiżlattiva riżervata tal-Parlament nazzjonali (jiġifieri t-taxxi u l-vantaġġi tat-taxxa).
Ara l-Artikolu 165(1)(i) tal-Kostituzzjoni Portugiża.
Il-Portugall irrikonoxxa li l-emendi proposti li għandhom l-għan li jintroduċu “skema ġdida” għaż-ZFM jeħtieġu aktar atti legali approvati mill-Parlament nazzjonali u ma jistgħux jiġu implimentati sempliċiment permezz ta’ miżuri amministrattivi.
Ara l-ittra mill-Portugall tal-24 ta’ April 2019, p. 4.
(79) Il-premessa 36 ta’ din id-Deċiżjoni.
(80) Id-Direttiva tal-Kunsill (UE) 2016/1164 tat-12 ta’ Lulju 2016 li tistabbilixxi regoli kontra l-prattiki ta’ evitar tat-taxxa li jaffettwaw direttament il-funzjonament tas-suq intern (ĠU L 193, 19.7.2016, p. 1).
(81) Id-Digriet Regolatorju Nru 14/2015/M tad-19 ta’ Awwissu 2015.
F’konformità mal-Artikolu 8(1), il-missjoni tal-uffiċċju hija li jissorvelja u jikkoordina l-attivitajiet imwettqa fiż-ZFM.